KRETINGOS  RAJONO SAVIVALDYBĖS administracija

Biudžetinė įstaiga, Savanorių g. 29A, LT-97111 Kretinga, tel. (0 445) 53 141

El. p. savivaldybe@kretinga.lt. Duomenys kaupiami ir saugomi Juridinių asmenų registre, kodas 188715222
2026 M.BIRŽELIO 30 D. TARPINIŲ FINANSINIŲ

ATASKAITŲ RINKINYS

Parengta pagal viešojo sektoriaus apskaitos

ir finansinės atskaitomybės standartus
KRETINGOS RAJONO SAVIVALDYBĖS ADMINISTRACIJOS

2026 METŲ 6 MĖNESIŲ SUTRUMPINTAS AIŠKINAMASIS RAŠTAS

I. BENDROJI DALIS

1. Duomenys apie šį finansinių ataskaitų rinkinį parengusį viešojo sektoriaus subjektą.

Kretingos rajono savivaldybės administracija (toliau - administracija) yra savivaldybės įstaiga, kuri įregistruota Juridinių asmenų registre 1998 m. kovo 16 d. rejestro Nr. 040624, įstaigos kodas 188715222.

Administracijos steigėjas yra Kretingos rajono savivaldybė. Steigėjo teises ir pareigas įgyvendinanti institucija – Kretingos rajono savivaldybės taryba. Veiklos rūšis – Lietuvos Respublikos savivaldybių veikla (EVRK 84.11.20). Savivaldybės administracija yra pelno nesiekiantis ribotos civilinės atsakomybės viešasis juridinis asmuo, turintis ūkinį, finansinį, organizacinį ir teisinį savarankiškumą, savo antspaudą, sąskaitas bankuose.

Administracijos buveinė: Savanorių g. 29, LT-97111 Kretinga.

Savivaldybės administracija tikslus ir uždavinius 2026 metais įgyvendina pagal Tarybos patvirtintas programas: 01 bendroji, 02 seniūnijų, 03 žemės ūkio, 04 strateginio planavimo ir investicijų, 05 vietinio ūkio, 06 sveikatos apsaugos, 07 kultūros, 08 švietimo, 09 socialinės paramos, 10 kūno kultūros ir sporto, 11 architektūros ir teritorijų planavimo.

Kretingos rajono savivaldybės administracijos ir devynių seniūnijų apskaitą tvarko ir finansinių ataskaitų rinkinį rengia savivaldybės administracijos struktūrinis padalinys – Buhalterinės apskaitos skyrius. Per 2026 m. I pusmetį  administracijos vidutinis darbuotojų skaičius -212. 

2. Finansiniai metai

Administracijos finansiniai metai prasideda sausio 1d. ir baigiasi gruodžio 31d.

3. Kretingos rajono administracijos veikla

Savivaldybės administracija įgyvendina savarankiškąsias, priskirtas, valstybės perduotas, sutartines savivaldybių funkcijas.

4. Informacija apie įstaigos filialus ar struktūrinius vienetus.

Administraciją sudaro struktūriniai padaliniai ir struktūriniai teritoriniai padaliniai – seniūnijos, kurių veiklos rūšis EVRK 84.11.20. 

Seniūnijos yra devynios:

Kretingos miesto seniūnija, buveinė Pabrėžos 1, LT-97129 Kretinga, 

Kretingos seniūnija, buveinė Vilniaus g. 8, LT-97108 Kretinga, 

Darbėnų seniūnija, buveinė Skuodo g. 4, Darbėnai, LT-97266 Kretingos r., 

Kartenos seniūnija, buveinė Mokyklos g. 3, Kartena, LT-97340 Kretingos r.,

Salantų seniūnija, buveinė M. Valančiaus g. 5, Salantai, LT-97313 Kretingos r.,

Imbarės seniūnija, buveinė M. Valančiaus g. 5, Salantai, LT-97313 Kretingos r.,

Kūlupėnų seniūnija, buveinė Mokyklos g. 5, Kūlupėnų k., LT-97331 Kretingos r.,

Žalgirio seniūnija, buveinė Raguviškių k., Žalgirio sen.LT-97160 Kretingos r.,
Vydmantų seniūnija, buveinė Atžalyno g.4-3, Vydmantai, LT-97223 Kretingos r.

5. Informacija apie kontroliuojamus, asocijuotus ir kitus subjektus

	Eil. Nr.
	Subjekto tipas ir pavadinimas
	Subjektų skaičius

	1.


	Kontroliuojamos viešosios įstaigos, priskiriamos prie viešojo sektoriaus subjektų
	7

	2.
	Valstybės ir savivaldybių įmonės
	1

	3.
	Kontroliuojamos akcinės ir uždarosios akcinės bendrovės
	3

	4.
	Asocijuotieji subjektai
	1

	
	
	


II. APSKAITOS POLITIKA


Informacija apie Apskaitos politiką pateikta 2025 metų finansinių ataskaitų rinkinyje. Rengiant šią ataskaitą , taikyti 2026 metais įsigalioję VSAFAS pakeitimai. Administracijos parengta pusmečio finansinė ataskaita atitinka VSAFAS. 2026-04-01 Administracijos direktoriaus įsakymu A1-152 “Dėl Kretingos rajono savivaldybės administracijos sąskaitų plano tvirtinimo” patvirtintas naujas sąskaitų planas, kuris taikomas apskaitoje nuo 2026-01-01.
III. PASTABOS

P03 Nematerialusis turtas


Savivaldybės administracijos balanse yra šios nematerialiojo turto grupės: programinė įranga ir jos licencijos, nebaigti projektai ir kitas nematerialusis turtas. Nematerialiojo turto įsigijimo savikaina 2026 m. birželio 30 d. yra 2135903,04 Eur, sukaupta amortizacija ir nuvertėjimas - 1675131,77 Eur. 

P04 Ilgalaikis materialusis turtas

2026 m. birželio 30 d. ilgalaikio materialiojo turto, naudojamo Savivaldybės administracijos veikloje įsigijimo savikaina yra 160797689,30 Eur, sukauptas nusidėvėjimas –63987278,64 Eur, nuvertėjimas yra 143714,87 Eur, sukauptas žemės vertės padidėjimas –11514199,62 Eur, sukauptas kultūros vertybių vertės padidėjimas – 427014,87 Eur.
P05 Ilgalaikis finansinis turtas


Savivaldybės administracija finansinio turto sąskaitoje nuosavybės metodu apskaito kontroliuojamus ne viešojo sektoriaus subjektus ir asocijuotus subjektus: UAB Kretingos vandenys, UAB Kretingos šilumos tinklai, UAB Kretingos autobusų parkas, SĮ Kretingos komunalininkas, UAB Klaipėdos regiono atliekų tvarkymo centras. Įsigijimo savikainos metodu: VšĮ Kretingos ligoninė, VšĮ Kretingos PSPC ,VšĮ Klaipėdos Ernesto Galvanausko profesinio mokymo centras, VšĮ Kartenos PSPC , VšĮ Salantų PSPC, VšĮ Kretingos psichikos centras, VšĮ Minijos futbolo akademija. 2025-11-27 Tarybos sprendimu Nr.T2-345 nuspręsta didinti UAB Kretingos vandenys įstatinį kapitalą 46202,80 Eur. Bendrovė 2025 m. neįregistravo kapitalo padidinimo JAR – administracijos apskaitoje 2025-12-31 užregistruoti išankstiniai mokėjimai už ilgalaikį finansinį turtą. Bendrovė 2026 m. užregistravo įstatų pakeitimus LR JAR, apskaitoje padidinta investicija į kontroliuojamus ne viešojo sektoriaus subjektus. Pagal 2026-05-06 sutartį S1-568 pervesta SĮ Kretingos komunalininkas 110000,00 Eur, įmonė informacijos apie padidintą Savivaldybės savininko dalies padidinimą nepateikė – administracijos apskaitoje užregistruotos iš anksto sumokėtos sumos už ilgalaikį finansinį turtą. 2026 m. birželio 30 d. investicijų įsigijimo vertė -12677198,20 Eur, dotacijų vertė – 24531623,12 Eur, vertės pasikeitimas – 386438,19 Eur.
Ilgalaikės gautinos sumos – 376430,59 Eur (už išsimokėtinai parduotus butus), ilgalaikės grąžintinos finansavimo sumos – 12451,45 Eur (2019-2023 metų tarybos narių veiklos išlaidų grąžinimas pagal teismo sprendimus – 6314,45 Eur).
P07 Biologinis turtas


2026 m. birželio 30 d biologinio turto (medynai, parkų ir skverų želdiniai), naudojamo Savivaldybės administracijos veikloje, įsigijimo savikaina yra 516655,46 Eur, medynų, parkų ir skverų tikrosios vertės padidėjimas – 2019134,60 Eur.
P08 Atsargos


Atsargų vertė ataskaitinio laikotarpio pabaigoje sudaro 507608,04 Eur, tame skaičiuje medžiagų ir žaliavų vertė – 53595,63 Eur, ūkinio inventoriaus vertė – 35184,68 Eur. Atsargų nuvertėjimas per šį laikotarpį apskaičiuotas nebuvo. Atsargų, skirtų parduoti (perduoti) – 240100,24 Eur, kito turto, skirto parduoti – 178728,07 Eur.
P09 Iš anksto sumokėtos sumos

Iš anksto sumokėtos sumos tiekėjams laikotarpio pabaigoje sudaro 42666,92 Eur, iš anksto sumokėtos sumos kitiems viešojo sektoriaus subjektams pavedimams vykdyti – 41069,25 Eur, ateinančių laikotarpių sąnaudos – 613986,99 Eur. 
P10 Per vienerius metus gautinos sumos


Per vienerius metus gautinas sumas (įskaičiuojant nuvertėjimą) laikotarpio pabaigoje sudaro: kitų ilgalaikių gautinų sumų einamųjų metų dalis – 37572,68 Eur, gautinos finansavimo sumos – 18000,00 Eur, gautinos sumos už turto naudojimą – 28310,92 Eur, gautinos sumos už parduotas prekes, turtą, paslaugas – 7,96 Eur, sukauptos finansavimo pajamos (atostogų rezervas ir sukaupti įsipareigojimai) – 4087049,51 Eur, sukauptos gautinos sumos – 810243,84 Eur, kitos gautinos sumos –18113,06 Eur.
P11 Pinigai ir pinigų ekvivalentai


Ataskaitinio laikotarpio pabaigoje pinigų likutis banko sąskaitose – 1680436,65 Eur, iš jų savivaldybės biudžeto lėšos – 13611,57 Eur. Projektų ir kitos lėšos – 1666825,08 Eur.

P12 Finansavimo sumos


Informacija apie finansavimo sumas pagal šaltinį, tikslinę paskirtį ir jų pokyčius per ataskaitinį laikotarpį pateikiama 20-ojo VSAFAS „Finansavimo sumos”4 priede (pridedama). Informacija apie finansavimo sumų likučius pateikiama 20-ojo VSAFAS „Finansavimo sumos” 5 priede (pridedama).

P13 Atidėjiniai ir ilgalaikiai įsipareigojimai


Ataskaitinio laikotarpio pabaigoje atidėjinių suma: kompensacija už valstybės išperkamą nekilnojamą turtą – 38935,45 Eur, susiję su darbo santykių nutraukimu pagal Darbo kodekso 56 str.1d.4p. – 77273,40 Eur, teisiniai įsipareigojimai – 3617,50 Eur. Ilgalaikės vidaus paskolos – apskaityti savivaldybės nuosavybės teise priklausančių gyvenamųjų patalpų atnaujinimo (modernizavimo) programos gauti lengvatiniai kreditai – 240497,99 Eur.

Kiti ilgalaikiai įsipareigojimai – 381242,57 Eur. Ilgalaikių finansinės nuomos (lizingo) įsipareigojimų administracija neturi.

P17 Trumpalaikiai įsipareigojimai

Ilgalaikių skolinių įsipareigojimų einamųjų metų dalis ataskaitinio laikotarpio pabaigoje – 18015,67 Eur, mokėtinos subsidijos 326937,29 Eur, mokėtinos finansavimo sumos –145801,90 Eur, mokėtinos sumos, susijusios su vykdoma veikla : tiekėjams ir rangovams mokėtinos sumos – 1283102,63 Eur, su darbo santykiais susiję įsipareigojimai – 573494,44 Eur. Kiti trumpalaikiai įsipareigojimai (atostogų rezervas, kitos mokėtinos sumos, iš anksto sumokėtos sumos) – 1021051,74 Eur, mokėtinos socialinės išmokos – 1740320,35 Eur. Grąžintinos finansavimo sumos į savivaldybės biudžetą – 0 Eur, pervestinos sumos –8898,11 Eur.
P18 Grynasis turtas


Grynasis turtas laikotarpio pabaigoje yra lygus 18102260,88 Eur , t. y. ankstesnių metų perviršis – 5259809,47 Eur, einamųjų metų perviršis – 91864,18 Eur, nuosavybės metodo įtaka – 894297,71 Eur ir tikrosios vertės rezervas (žemės vertės ir nekilnojamų kultūros vertybių pasikeitimas ) – 11854914,53 Eur, medynų rezervas – 1374,99 Eur.
P21 Pajamos 


Pajamos per šešis mėnesius – tai valstybinės rinkliavos pajamos – 39777,90 Eur ir vietinės rinkliavos pajamos – 1246643,79 Eur, infrastruktūros pajamos – 41325,25 Eur, pajamos už suteiktas paslaugas – 1345,07 Eur, baudų ir netesybų pajamos -31726,79 Eur, Kitos pajamos tai turto nuomos pajamos – 82698,38 Eur, pelnas iš turto pardavimo – 92078,01 Eur, pajamos nepervedamos į savivaldybės biudžetą – 20,00 Eur.
P22 Sąnaudos

Per tris mėnesius patirtų sąnaudų didžiąją dalį sudaro socialinės išmokos (48,20%), darbo užmokestis ir socialinis draudimas (12,90%), finansavimas (14,90%).

P23 Finansinės ir investicinės veiklos pajamos ir sąnaudos

Per ataskaitinį laikotarpį gauta 861,37 Eur finansinės ir investicinės veiklos pajamų. Patirta finansinės ir investicinės veiklos sąnaudų – 7686,32 Eur.
Reikšmingi įvykiai po paskutinės tarpinio ataskaitinio laikotarpio dienos

Reikšmingų įvykių, įtakojančių administracijos veiklos rezultatus ir finansinių ataskaitų rinkinį, po paskutinės tarpinio ataskaitinio laikotarpio dienos nebuvo. 
Administracijos direktoriaus pavaduotoja,

 pavaduojanti administracijos direktorių                                                        Vaida Bačiulienė
Buhalterinės apskaitos skyriaus vedėja – vyr. buhalterė                               Vitalija Kubilienė

